U-I-144/08
Natisni
Opravilna št.:
U-I-144/08
Datum odločitve:
25. 9. 2008
ECLI:
ECLI:SI:USRS:2008:U.I.144.08
Akt:
Zakon o upravnem sporu (Uradni list RS, št. 105/06) (ZUS),  71. do 83. čl.
Izrek:
Pobuda za začetek postopka za oceno ustavnosti 71. do 83. člena Zakona o upravnem sporu (Uradni list RS, št. 105/06) se zavrže.
Evidenčni stavek:
Pobudnik nima pravnega interesa, če ne izkaže, da bi morebitna ugoditev pobudi privedla do izboljšanja njegovega pravnega položaja.
Geslo:
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Jessica Perles Crimmins, Združene države Amerike
Datum vloge:
20. 5. 2008
Vrsta odločitve:
sklep
Vrsta rešitve:
zavrženje
Dokument:
US28307
Dokument v PDF obliki:
U-I-144-08.pdf
80 KB
Prenesite datoteko
U-I-144/08-4
25. 9. 2008
SKLEP
Ustavno sodišče je v postopku za preizkus pobude Jessice Perles Crimmins, Združene države Amerike, ki jo zastopa Bojana Ozimek, odvetnica v Ljubljani, na seji 25. septembra 2008
sklenilo:
Pobuda za začetek postopka za oceno ustavnosti 71. do 83. člena Zakona o upravnem sporu (Uradni list RS, št. 105/06) se zavrže.
Obrazložitev
1. Pobudnica je z isto vlogo vložila ustavno pritožbo zoper sodbo Upravnega sodišča in pobudo za začetek postopka za oceno ustavnosti 71. do 83. člena Zakona o upravnem sporu (v nadaljevanju ZUS-1). Meni, da so izpodbijane določbe v neskladju s 25. členom Ustave, ker v določenih primerih zoper odločitev sodišča prve stopnje ne dopuščajo pritožbe, temveč le revizijo, s katero pa odločitve sodišča prve stopnje ni mogoče izpodbijati iz enakih razlogov, kot jo je mogoče izpodbijati s pritožbo. Zato naj bi ji bila v konkretnem upravnem sporu odvzeta pravica do rednega pravnega sredstva. Navaja še, da izpodbijane določbe ZUS-1 ne opredeljujejo pogojev za dovoljenost revizije oziroma jih določajo tako, da omogočajo samovoljo sodišča pri presoji dopustnosti revizije. Zato naj bi bile v neskladju tudi z 22. členom Ustave.
2. Pobudo za začetek postopka za oceno ustavnosti oziroma zakonitosti predpisa lahko da, kdor izkaže svoj pravni interes (prvi odstavek 24. člena Zakona o Ustavnem sodišču, Uradni list RS, št. 64/07 – ur. p. b. – v nadaljevanju ZUstS). Po drugem odstavku navedenega člena je pravni interes podan, če predpis ali splošni akt za izvrševanje pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj. Po ustaljeni ustavnosodni presoji mora morebitna ugoditev predlogu privesti do izboljšanja pobudnikovega pravnega položaja.
3. Pobudničin pravni interes za oceno ustavnosti izpodbijanih določb ZUS-1 je temeljil na vloženi ustavni pritožbi, ki pa jo je senat Ustavnega sodišča s sklepom št. Up-1522/08 z dne 7. 7. 2008 zavrgel, ker niso bile izpolnjene procesne predpostavke za njeno obravnavanje. Glede na to morebitna razveljavitev izpodbijanih določb v pobudničini zadevi v nobenem primeru ne bi več mogla učinkovati. To pomeni, da pobudnica ne izkazuje pravnega interesa za presojo ustavnosti izpodbijane ureditve. Zato je Ustavno sodišče njeno pobudo zavrglo.
4. Ustavno sodišče je sprejelo ta sklep na podlagi tretjega odstavka 25. člena ZUstS in tretje alineje tretjega odstavka 46. člena Poslovnika Ustavnega sodišča (Uradni list RS, št. 86/07) v sestavi: predsednik Jože Tratnik ter sodnice in sodniki mag. Marta Klampfer, mag. Marija Krisper Kramberger, mag. Miroslav Mozetič, dr. Ernest Petrič, Jasna Pogačar, dr. Ciril Ribičič in Jan Zobec. Sklep je sprejelo soglasno.
Jože Tratnik
Predsednik